Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrųjų pozicijų dėl šių teisės aktų priėmimo: Europos parlamento ir Tarybos direktyvos, iš dalies keičiančios Direktyvą 2002/21/EB dėl elektroninių ryšių tinklų ir paslaugų bendrosios reguliavimo sistemos, Direktyvą 2002/19/EB dėl elektroninių ryšių tinklų ir susijusių priemonių sujungimo ir prieigos prie jų ir Direktyvą 2002/20/EB dėl elektroninių ryšių tinklų ir paslaugų leidimo; Europos parlamento ir Tarybos direktyvos, iš dalies keičiančios Direktyvą 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis, Direktyvą 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje ir Reglamentą (EB) Nr. 2006/2004 dėl nacionalinių institucijų, atsakingų už vartotojų apsaugos teisės aktų vykdymą, bendradarbiavimo ir Europos parlamento ir Tarybos reglamento, kuriuo įsteigiama Europos telekomunikacijų reguliavimo institucijų grupė /* KOM/2009/0078 galutinis - / 2007/ */





[pic] | EUROPOS BENDRIJŲ KOMISIJA | Briuselis, 17.2.2009 KOM(2009) 78 galutinis 2007/ 0247/ 0248 / 0249 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrųjų pozicijų dėl šių teisės aktų priėmimo: Europos Parlamento ir Tarybos direktyvos, iš dalies keičiančios Direktyvą 2002/21/EB dėl elektroninių ryšių tinklų ir paslaugų bendrosios reguliavimo sistemos, Direktyvą 2002/19/EB dėl elektroninių ryšių tinklų ir susijusių priemonių sujungimo ir prieigos prie jų ir Direktyvą 2002/20/EB dėl elektroninių ryšių tinklų ir paslaugų leidimo; Europos Parlamento ir Tarybos direktyvos, iš dalies keičiančios Direktyvą 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis, Direktyvą 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje ir Reglamentą (EB) Nr. 2006/2004 dėl nacionalinių institucijų, atsakingų už vartotojų apsaugos teisės aktų vykdymą, bendradarbiavimo ir Europos Parlamento ir Tarybos reglamento, kuriuo įsteigiama Europos telekomunikacijų reguliavimo institucijų grupė 2007/ 0247/ 0248 / 0249 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrųjų pozicijų dėl šių teisės aktų priėmimo: Europos Parlamento ir Tarybos direktyvos, iš dalies keičiančios Direktyvą 2002/21/EB dėl elektroninių ryšių tinklų ir paslaugų bendrosios reguliavimo sistemos, Direktyvą 2002/19/EB dėl elektroninių ryšių tinklų ir susijusių priemonių sujungimo ir prieigos prie jų ir Direktyvą 2002/20/EB dėl elektroninių ryšių tinklų ir paslaugų leidimo; Europos Parlamento ir Tarybos direktyvos, iš dalies keičiančios Direktyvą 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis, Direktyvą 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje ir Reglamentą (EB) Nr. 2006/2004 dėl nacionalinių institucijų, atsakingų už vartotojų apsaugos teisės aktų vykdymą, bendradarbiavimo ir Europos Parlamento ir Tarybos reglamento, kuriuo įsteigiama Europos telekomunikacijų reguliavimo institucijų grupė 1. BENDROJI INFORMACIJA 2007 m. lapkričio 13 d. Komisija priėmė savo pateiktus direktyvų COM (2007) 697 – 2007/0247 (COD) (Geresnio reguliavimo direktyva), COM (2007) 698 – 2007/0248 (COD) (Piliečių teisių direktyva) bei Reglamento COM (2007) 699 – 2007/0249 (COD) pasiūlymus ir 2007 m. lapkričio 13, 15 ir 16 d. pateikė juos Europos Parlamentui ir Tarybai. Pagal EB sutarties 250 straipsnį Komisija 2008 m. lapkričio 5–6 d. priėmė savo iš dalies pakeistus pasiūlymus, į kuriuos visiškai ar iš dalies įtraukta daugelis pakeitimų, už kuriuos per pirmąjį svarstymą 2008 m. rugsėjo 24 d. balsavo Europos Parlamentas[1]. Pagal EB sutarties 251 straipsnį Taryba [...] priėmė bendrąsias pozicijas dėl šių pasiūlymų[2]. 2. KOMISIJOS PASIŪLYMŲ TIKSLAS Komisijos pasiūlymų tikslas – pakoreguoti elektroninių ryšių reguliavimo sistemą, t. y. - Pagrindų[3], Leidimų[4] ir Prieigos[5] direktyvas, padidinti jų veiksmingumą, sumažinti administracinių išteklių, kurių reikia ekonominiam reguliavimui įgyvendinti, ir užtikrinti paprastesnę bei veiksmingesnę prieigą prie radijo dažnių; - Universaliųjų paslaugų direktyvą[6] ir Direktyvą dėl privatumo ir elektroninių ryšių[7], sustiprinti tam tikras vartotojų bei paslaugų gavėjų teises ir užtikrinti, kad elektroniniai ryšiai būtų patikimi, saugūs bei tvirti ir garantuotų gerą asmenų privatumo ir asmens duomenų apsaugą; taip pat įsteigti nepriklausomą ekspertų tarnybą, kuri veiksmingai prisidėtų prie vidaus rinkos sukūrimo padėdama Komisijai ir nacionalinėms reguliavimo institucijoms įgyvendinti ES reguliavimo sistemą. Komisijos nuomone, iš dalies pakeistuose pasiūlymuose COM (2008) 720, 723 ir 724 išdėstyta jos pozicija yra svarbus žingsnis derinant trijų institucijų poziciją. 3. PASTABOS DĖL TARYBOS BENDROSIOS POZICIJOS Komisija pažymi, kad Tarybos pozicija iš esmės skiriasi nuo Komisijos ir Europos Parlamento pozicijų, ypač dėl vidaus rinkos mechanizmų, pirmiausia susijusių su nuoseklių reguliavimo priemonių užtikrinimu, papildoma funkcijų atskyrimo priemone, dažnių spektro politika ir reguliavimo institucijos įsteigimu. Komisija ypač susirūpinusi, kad dėl Tarybos pozicijos, kiek ji susijusi su reguliavimo institucija, kyla tarpinstitucinių klausimų, dėl kurių sudaromos didelės kliūtys tinkamam sprendimui rasti. Komisija taip pat pažymi, kad Tarybos pozicija skiriasi nuo Komisijos ir Europos Parlamento pozicijų dėl daugelio papildomų klausimų, įtrauktų į abu direktyvų, kuriomis būtų iš dalies keičiama reguliavimo sistema, pasiūlymus. Vis dėlto Komisija mano, kad su siūloma Piliečių teisių direktyva susiję skirtumai nėra tokie dideli kaip susijusieji su siūloma Geresnio reguliavimo direktyva ir siūlomu reglamentu, kuriuo būtų įsteigiama reguliavimo institucija. 4. IŠVADOS Pirmiau pateiktose pastabose Komisija atkreipia dėmesį į iš dalies pakeistų savo pasiūlymų ir Tarybos bendrųjų pozicijų skirtumus. Nepaisydama to ir atsižvelgdama į savo pareiškimą, pridėtą prie 2008 m. lapkričio 27 d. Tarybos protokolo, Komisija patvirtina tikinti, kad jos iš dalies pakeisti pasiūlymai gali padėti pasiekti suderintą institucijų susitarimą, dėl kurio Europos bendrojoje rinkoje būtų padaryta piliečiams ir įmonėms naudinga pažanga. Todėl Komisija yra pasirengusi palengvinti teisės aktų leidybos institucijų susitarimą. PRIEDAS KOMISIJOS PAREIŠKIMAS Komisija atkreipia dėmesį į Tarybos priimtą bendrąją poziciją, kuria iš dalies keičiami Komisijos pasiūlymai dėl ES elektroninių ryšių tinklų ir paslaugų reguliavimo sistemos persvarstymo (Geresnio reguliavimo direktyvos, Piliečių teisių direktyvos ir Reglamento, kuriuo įsteigiama Europos elektroninių ryšių rinkos institucija, pasiūlymai). Komisija pirmiausia pažymi, kad Tarybos bendroji pozicija iš esmės skiriasi nuo Komisijos ir Europos Parlamento pozicijų, ypač dėl vidaus rinkos mechanizmų, pirmiausia susijusių su nuoseklių reguliavimo priemonių užtikrinimu, papildoma funkcijų atskyrimo priemone, dažnių spektro politika ir reguliavimo institucijos įsteigimu. Komisija ypač susirūpinusi, kad dėl Tarybos pozicijos, kiek ji susijusi su reguliavimo institucija, kyla tarpinstitucinių klausimų, dėl kurių sudaromos didelės kliūtys tinkamam sprendimui rasti. Komisija taip pat pažymi, kad Tarybos bendroji pozicija skiriasi nuo Komisijos ir Europos Parlamento pozicijų dėl daugelio papildomų klausimų, įtrauktų į abu direktyvų, kuriomis iš dalies keičiama reguliavimo sistema, pasiūlymus. Vis dėlto Komisija mano, kad su siūloma Piliečių teisių direktyva susiję skirtumai nėra tokie dideli kaip susijusieji su siūloma Geresnio reguliavimo direktyva ir siūlomu reglamentu, kuriuo būtų įsteigiama reguliavimo institucija. Atsižvelgdama į tai, Komisija nori patvirtinti iš dalies pakeistuose pasiūlymuose COM (2008) 720, 723 ir 724 išdėstytą savo poziciją, kuri yra svarbus žingsnis derinant trijų institucijų poziciją. [1] Atitinkamai COM (2008) 724, 723 ir 720 galutinis. [2] OL C . [3] 2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (OL L 108, 2002 4 24). [4] 2002 m. kovo 7 d. Europos Parlamento ir Tarybos direktyva 2002/20/EB dėl elektroninių ryšių tinklų ir paslaugų leidimo (OL L 108, 2002 4 24). [5] 2002 m. kovo 7 d. Europos Parlamento ir Tarybos direktyva 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (OL L 108, 2002 4 24). [6] 2002 m. kovo 7 d. Europos Parlamento ir Tarybos direktyva 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis (OL L 108, 2002 4 24, p. 51). [7] 2002 m. liepos 12 d. Europos Parlamento ir Tarybos direktyva 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje (OL L 201, 2002 7 31, p. 37).